नलबारि,मार्च  14  : फैगौ लख सभा बिसायखथि खुंफुंजानायनि सिगां सायकं बादि एजिपि - बिजेपि - बिपिएफ गोरोबथा जानायखौ नोजोर होनानै क'कराझार बियाबनि एमपि नब' कुमार सारनिया बिथांआ आसाम सरकारनि समाजआरि बिफान्नि मंत्री आरो बिपिएफ दोलोनि दैदेनगिरि प्रमिला रानि ब्रम्ह बिथांआ देरहानो हाया होन्ना गावनि मोन्दांथिखौ फोरमायदों ।उदखारि हान्जानिफ्राय आखाय दैखांनानै राजखान्थिनि फोथावराव ओंखारनाय नब' कुमार सारनिया बिथांआ बुङोदि," प्रमिला रानि ब्रम्हआ गासै  1.2  लाख भटआव जेननो गोनां जागोन,एजिपि - बिजेपि - बिपिएफ गोरोबथा जानाया जोंनि भटनि जौखोन्दोआव जेबो गोहोम गोग्लैया " ।बिपिएफ राजखान्थि दोलोआ ब्रम्ह बिथांखौ क'कराझार लख सभा बियाबआव बिजाथि थिसनगोन ।